Video: Nuwe beeldmateriaal van Marikana-bloedbad uitgelekFoto: Channel 4 Channel 4 News beweer die videomateriaal is verkry van twee polisiebeamptes wat dié dag op die toneel was toe 34 mynwerkers deur die polisie doodgeskiet is. Die enigste beeldmateriaal wat al uitgesaai is, was deur EWN, eNews Channel Africa (eNCA) en CNN geneem. Volgens Channel 4 wys die nuwe beeldmateriaal dat meeste van die mynwerkers naby die koppie doodgeskiet is en nie waar die media was nie. Channel 4 sê verder dat die beeldmateriaal die polisie se bewering dat hulle uit selfverweer opgetree het, in twyfel trek. Die nuwe beeldmateriaal is nog nie by die Farlam-kommissie van ondersoek uitgesaai nie.